[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 19.6.2007

KOM(2007) 348 endelig

2005/0040 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, om

fælles holdning vedtaget af Rådet med henblik på vedtagelse af Europa-Parlamentets og Rådets afgørelse om et særprogram om civilret for perioden 2007-2013 som en del af det generelle program om grundlæggende rettigheder og retfærdighed

2005/0040 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, om

fælles holdning vedtaget af Rådet med henblik på vedtagelse af Europa-Parlamentets og Rådets afgørelse om et særprogram om civilret for perioden 2007-2013 som en del af det generelle program om grundlæggende rettigheder og retfærdighed

1. BAGGRUND

Forslaget sendt til Europa-Parlamentet og Rådet: (dokument KOM([2005])[122] endelig – [2005]/[040] COD): | 11. april 2005 |

Udtalelse afgivet af Det Europæiske Økonomiske og Sociale Udvalg: | 19. januar 2006 |

Udtalelse afgivet under Europa-Parlamentets førstebehandling: | 14. december 2006 |

Fælles holdning vedtaget: | 12. juni 2007 |

2. FORMÅLET MED KOMMISSIONENS FORSLAG

"Civilret" er et finansieringsprogram, der har til formål:

a) at fremme det retlige samarbejde for at bidrage til oprettelsen af et egentligt europæisk civilretligt område baseret på gensidig anerkendelse og gensidig tillid

b) at fremme fjernelsen af hindringer for en smidig afvikling af grænseoverskridende civile retssager i medlemsstaterne

c) at forbedre hverdagen for erhvervsliv og privatpersoner ved at give dem mulighed for at udøve deres rettigheder i hele Den Europæiske Union, bl.a. ved at fremme adgangen til domstolene

d) at forbedre kontakter, udveksling af oplysninger og netværkssamarbejde mellem de retslige og de administrative myndigheder og de juridiske erhverv, bl.a. gennem støtte til uddannelse af aktører inden for retsvæsenet, med henblik på bedre gensidig forståelse blandt sådanne myndigheder og fagfolk.

3. BEMÆRKNINGER TIL DEN FÆLLES HOLDNING

Rådets fælles holdning bevarer det væsentlige i Kommissionens oprindelige forslag og tager højde for de vigtigste ændringer vedtaget under førstebehandlingen i Europa-Parlamentet.

De væsentlige forskelle mellem den fælles holdning og Kommissionens oprindelige forslag er følgende:

- Artikel 4, litra b): et forslag til et specifikt projekt vil kunne opnå støtte, hvis der er involveret mindst to medlemsstater eller en medlemsstat og en tiltrædende stat eller et kandidatland (i stedet for tre medlemsstater som i Kommissionens forslag).

- Artikel 4, litra d): driftstilskud i hele perioden til Netværket af Præsidenterne for Den Europæiske Unions Øverste Domstole og Det Europæiske Netværk af Domstolsadministrationer.

- Artikel 7: adgang til programmet for internationale organisationer.

- Artikel 10: komitologi: dobbeltudvalgsprincippet indføres (et forvaltningsudvalg, der vedtager det årlige arbejdsprogram, og et rådgivende udvalg, der tager sig af andre spørgsmål).

Rådets fælles holdning er baseret på et kompromis mellem Europa-Parlamentet, Rådet og Kommissionen. Kompromisset vedrører hele teksten, bortset fra udvalgsproceduren, hvor der fortsat er uenighed mellem Rådet og Kommissionen på den ene side og Europa-Parlamentet på den anden.

Europa-Parlamentet har vedtaget et ændringsforslag om anvendelse af den nye udvalgsprocedure (forskriftsprocedure med kontrol); Rådet og Kommissionen mener ikke, at denne procedure kan finde anvendelse i dette tilfælde.

4. KONKLUSION

Kommissionen accepterer den fælles holdning, der indeholder de centrale elementer fra Kommissionens oprindelige forslag og de vigtigste ændringsforslag fra Europa-Parlamentet.